Universitetas (Klaipėda)
Universitetas – Klaipėdos miesto dalis, esanti į šiaurę nuo miesto parko. Pietuose ribojasi su Vilhelmo Berbomo (anksčiau Įgulos), vakaruose – su Herkaus Manto gatvėmis. Šiaurėje ribojasi su Šiaurės prospektu, rytuose su Kretingos gatve. Prie Herkaus Manto gatvės išsidėstę Klaipėdos universiteto Sveikatos mokslų fakultetas, Gamtos ir matematikos, Humanitarinių mokslų fakultetai. Jie įsikūrė ten nuo 1993 m., nes iki tol šis pastatų kompleksas buvo Klaipėdos kareivinių dalis. 2002 m. prie Vilhelmo Berbomo gatvės buvo atidarytas Klaipėdos mokslų ir technologijų parkas. Prie Kretingos gatvės yra Klaipėdos Žemynos gimnazija. Prie Šiaurės prospekto ir H. Manto gatvių sankryžos yra išsidėstęs daugiabučių gyvenamųjų namų kvartalas, o šalia jo, prie Herkaus Manto gatvės – prekybos centras Studlendas.